青年新政

青年新政，香港本土派政黨，2015年成立，成員大部份都係廿幾歲後生仔女，立場係民族自決派。

青年新政參與2015年香港區議會選舉，參選九個選區，當中焦點係喺黃埔東選區挑戰雙料議員梁美芬嘅後生靚女游蕙禎，不過最終游蕙禎輸咗三百票，而九個候選人入面得黃埔西嘅鄺葆賢一個贏到。

2016年6月初，鄺葆賢因理念唔夾而退出青年新政，令到青政暫時失去議會議席。不過，隨住梁頌恆、游蕙禎喺第6屆香港立法會選舉循地區直選取得立法會議席，青政又有番議會議席。

2016年10月12號，游蕙禎同梁頌恆喺立法會宣誓嗰陣將「China」讀成「支那」，佢哋解釋係口音問題，引嚟部分親中派抨擊。

2016年11月15號，游蕙禎同梁頌恆喺中共強行人大釋法下，畀高等法院剝奪佢哋嘅立法會議員資格。

著名成員
梁頌恆

前成員
周世傑
鄺葆賢
黎耀駿
游蕙禎

香港本土派組織